**Ministru kabineta rīkojuma projekta “Par valsts nekustamo īpašumu nodošanu bez atlīdzības Liepājas Universitātes īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – ministrija) ir sagatavojusi Ministru kabineta rīkojuma “Par valsts nekustamo īpašumu nodošanu bez atlīdzības Liepājas Universitātes īpašumā” projektu (turpmāk – rīkojuma projekts), lai nodotu Liepājas Universitātes (turpmāk – universitāte) īpašumā piecus valsts nekustamos īpašumus, kas atrodas universitātes un ministrijas valdījumā.Universitātes valdījumā ir šādi valsts nekustamie īpašumi, kurus nepieciešams nodot universitātes īpašumā, lai nodrošinātu operatīvu apsaimniekošanas darbību veikšanu un vienkāršotu Eiropas Savienības fondu atbalsta saņemšanas procedūras, tādējādi mazinot administratīvo slogu: 1) nekustamais īpašums (nekustamā īpašuma kadastra Nr. 1700 032 0146) – zemes vienība 0,4809 ha platībā (zemes vienības kadastra apzīmējums 1700 032 0146), universitātes ēka (būves kadastra apzīmējums 1700 032 0146 001) un garāža (būves kadastra apzīmējums 1700 032 0146 002) – Lielajā ielā 14, Liepājā, īpašuma tiesības nostiprinātas Latvijas valstij universitātes personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr.100000007510. Minētā nodalījuma II daļas 2.iedaļas 1.1.ierakstā saskaņā ar 2010.gada 9.jūnija Ministru kabineta rīkojumu Nr.322 noteikts aizliegums universitātei nekustamo īpašumu vai tā daļas atsavināt vai apgrūtināt ar lietu tiesībām bez ikreizēja Ministru kabineta lēmuma, kā arī iznomāt bez ministrijas saskaņojuma. Pēc rīkojuma projekta spēkā stāšanās, reģistrējot zemesgrāmatā īpašumtiesības, noteiktais aizliegums tiks dzēsts un tiks reģistrēti rīkojuma projektā noteiktie jaunie īpašuma tiesību aprobežojumi. Pamats aizlieguma dzēšanai būs rīkojuma projekta 7.punktā noteiktais, ka ar šā rīkojuma spēkā stāšanos spēku zaudē Ministru kabineta 2010.gada 9.jūnija rīkojums Nr.322 “Par valsts nekustamā īpašuma Lielajā ielā 14, Liepājā, nodošanu Liepājas Universitātes valdījumā”.2) nekustamais īpašums (nekustamā īpašuma kadastra 1700 032 0169) – zemes vienība 0,1247 ha platībā (zemes vienības kadastra apzīmējums 1700 032 0169) un studiju korpuss (būves kadastra apzīmējums 1700 032 0169 001) – Kūrmājas prospektā 13, Liepājā, īpašuma tiesības nostiprinātas Latvijas valstij universitātes personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr.100000043286. Minētā nodalījuma II daļas 2.iedaļas 1.1.ierakstā saskaņā ar 2010.gada 9.jūnija Ministru kabineta rīkojumu Nr.130 noteikts aizliegums universitātei nekustamo īpašumu atsavināt, ieķīlāt vai iznomāt bez ikreizēja Ministru kabineta lēmuma. Pēc rīkojuma projekta spēkā stāšanās, reģistrējot zemesgrāmatā īpašumtiesības, noteiktais aizliegums tiks dzēsts un tiks reģistrēti rīkojuma projektā noteiktie jaunie īpašuma tiesību aprobežojumi. Pamats aizlieguma dzēšanai būs rīkojuma projekta 7.punktā noteiktais, ka ar šā rīkojuma spēkā stāšanos spēku zaudē Ministru kabineta 2009.gada 25.februāra rīkojums Nr.130 “Par valsts nekustamā īpašuma Liepājā, Kūrmājas prospektā 13, nodošanu Liepājas Universitātes valdījumā”.Ministrijas valdījumā un universitātes lietošanā ir šādi valsts nekustamie īpašumi: 1) nekustamais īpašums (nekustamā īpašuma kadastra Nr. 1700 036 0223) – zemes vienība 0,1242 ha platībā (zemes vienības kadastra apzīmējums 1700 036 0223), skola (būves kadastra apzīmējums 1700 036 0223 001) un garāža (būves kadastra apzīmējums 1700 036 0223 002) – Kuršu ielā 20, Liepājā, īpašuma tiesības nostiprinātas Latvijas valstij ministrijas personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr.5003. Minētā nodalījuma III daļas 1.iedaļas 1.1.ierakstā izdarīta atzīme, ka ēkas Kuršu ielā 20, Liepājā, atrodas valsts nozīmes pilsētbūvniecības pieminekļa – Liepājas vēsturiskā centra (valsts reģ.Nr.7436) teritorijā. Likuma “Par kultūras pieminekļu aizsardzību” 8.panta trešā daļa noteic, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu.Ministrija ir nosūtījusi Valsts kultūras pieminekļu aizsardzības inspekcijai informāciju par nodomu atsavināt nekustamo īpašumu un lūgumu informēt universitāti par nosacījumiem, kas jāievēro.2) nekustamais īpašums (nekustamā īpašuma kadastra 1700 033 0178) – zemes vienība 0,3056 ha platībā (zemes vienības kadastra apzīmējums 1700 033 0178) un dienesta viesnīca (būves kadastra apzīmējums 1700 033 0178 001) – Ganību ielā 36/48, Liepājā, īpašuma tiesības nostiprinātas Latvijas valstij ministrijas personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr.100000036763. Minētā nodalījuma III daļas 1.iedaļas 2.1.ierakstā universitātei nostiprināta bezatlīdzības lietojuma un pārvaldīšanas tiesība uz visu nekustamo īpašumu uz nenoteiktu laiku. Lai nodrošinātu nekustamā īpašuma pārvaldīšanas un apsaimniekošanas nepārtrauktību, minētā atzīme tiks dzēsta vienlaicīgi ir īpašuma tiesību pāreju.Noslēgti nomas līgumi ar SIA “Tele2” (spēkā līdz 2018.gada 29.maijam), SIA “Bite” (spēkā līdz 2019.gada 23.novembrim) un SIA “Latvijas Mobilais telefons (spēkā līdz 2023.gada 19.jūnijam) par nepieciešamo nedzīvojamo telpu nomu aparatūras un antenu izvietošanai.3) nekustamais īpašums (nekustamā īpašuma kadastra 1700 020 0216) – zemes vienība 0,2646 ha platībā (zemes vienības kadastra apzīmējums 1700 020 0216), dienesta viesnīca (būves kadastra apzīmējums 1700 020 0216 001) un šķūnis (būves kadastra apzīmējums 1700 020 0216 003) – Baseina ielā 9, Liepājā, īpašuma tiesības nostiprinātas Latvijas valstij ministrijas personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr.100000036212, (turpmāk kopā – nekustamie īpašumi).Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.20.apakšpunktam universitāte ir ministrijas padotībā esoša augstākās izglītības iestāde. Pamatojoties uz universitātes Satversmes (apstiprināta ar likumu „Par Liepājas Universitātes Satversmi”) (turpmāk – universitātes Satversme) 4.punktu un Augstskolu likuma 7.panta pirmo daļu, universitāte ir atvasināta publiska persona.Pamatojoties uz Augstskolu likuma 76.panta pirmo daļu un otrās daļas 4.punktu, kā arī universitātes Satversmes 63.punktu, universitātei var piederēt nekustamais īpašums.Saskaņā ar universitātes Satversmes 12.2.apakšpunktu, universitātes viena no galvenajām lēmējinstitūcijām ir Senāts. Senāts atbilstoši universitātes Satversmes 14.2.6.apakšpunktam, lemj par studiju, zinātniskajiem un saimnieciskajiem jautājumiem, kas svarīgi universitātes sekmīgai funkcionēšanai. Senāts 2017.gada 27.februāra sēdē ir pieņēmis lēmumu Nr.9 lūgt ministrijai nodot bez atlīdzības universitātes īpašumā nekustamos īpašumus, lai nodrošinātu universitātes profilam atbilstošu akadēmisko un profesionālo izglītību, pētnieciskā darba iespējas, studiju un pētniecības procesam nepieciešamo infrastruktūras pieejamību, veicinātu attīstību, universitātes Satversmē noteikto mērķu īstenošanu – apvienot daudzveidīgu pētniecību, studijas un inovatīvu darbību, lai sniegtu starptautiski atzītu augstāko izglītību, attīstītu zinātni, koptu latviešu valodu un kultūru, stiprinātu dažādu kultūru sakaru tradīcijas, viespasniedzēju un studentu dienesta viesnīcu pieejamību, studentu mākslinieciskās jaunrades, sporta un sabiedriskās dzīves veicināšanu, kā arī universitātes stratēģijā 2016.-2020.gadam izvirzīto virsmērķa – uz zinātnisko pētniecību balstītas, reģionam nepieciešamas, Latvijā un starptautiskā mērogā konkurētspējīgas, kvalitatīvas augstākās, profesionālās, akadēmiskās izglītības un mūžizglītības ieguves iespējas, tādējādi veicinot uz profesionālo kompetenci balstītu tautsaimniecības attīstību, kultūrorientētas sabiedrības nostiprināšanos un universitātes autonomijas saskaņošanu ar sabiedrības un valsts interesēm – izpildi.Eiropas Komisijas sagatavotā dokumenta „Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas platības vai laika, vai finanšu izteiksmē.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka nekustamos īpašumus universitāte turpinās izmantot savu funkciju, kas norādītas iepriekš, veikšanai, kā arī to, ka papildinošā saimnieciskā darbība tajos tiks realizēta ierobežotā apmērā, nekustamo īpašumu nodošana universitātes īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.Visi ienākumi no universitātes īstenotās papildinošās saimnieciskās darbības, tajā skaitā, objektu iznomāšanas tiks novirzīti universitātes nesaimnieciskajai darbībai un īpašumā nodoto nekustamo īpašumu uzturēšanai.Ministrija aicinās universitāti reizi gadā sniegt informāciju par papildinošās saimnieciskās darbības proporcijas (20%) ievērošanu, lai universitātes darbība tā īpašumā nodotajā nekustamajā īpašumā amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Ministrijas Nekustamā īpašuma un valsts mantas apsaimniekošanas komisijas 2017.gada 11.aprīļa (protokols Nr.4, 2.punkts) sēdē ir pieņemts lēmums par valsts nekustamo īpašumu nodošanu bez atlīdzības universitātes īpašumā (http://www.izm.gov.lv/images/nekustamie\_ipasumi/Protokols\_4.pdf). |
| 3. | Projekta izstrādē iesaistītās institūcijas | Ministrija un universitāte. |
| 4. | Cita informācija | Nav |
|

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| Administratīvo izmaksu monetārs novērtējums | Projekts šo jomu neskar. |
| Cita informācija | Rīkojuma projekts nosaka turpmāku rīcību ar nekustamajiem īpašumiem, atsavinot tos – nododot bez atlīdzības universitātes īpašumā, tādējādi nodrošinot, ka universitātes īpašumā būs nekustamie īpašumi, kas nepieciešami tās funkciju nepārtrauktai īstenošanai, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

**III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Universitāte segs izdevumus, kas saistīti ar nekustamo īpašumu ierakstīšanu zemesgrāmatās uz universitātes vārda. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Izglītības un zinātnes ministrs K.Šadurskis

Izglītības un zinātnes ministrijas

valsts sekretāre L.Lejiņa

Rozenštoka 67047765

Ilze.Rozenstoka@izm.gov.lv